Avainsanat

Tiivistelmä



Avainsanat

1 Siirtotyöläisten sosiaaliturva - Yhteisön säännöstö - Aineellinen soveltamisala - Jäsenvaltion asetuksen (ETY) N:o 1408/71 5 artiklan mukaisesti antamassa julistuksessa oleva maininta kansallisesta laista tai asetuksesta tai tällaisen maininnan puuttuminen - Vaikutukset

(Neuvoston asetuksen (ETY) N:o 1408/71 4 artiklan 1 kohta)

2 Siirtotyöläisten sosiaaliturva - Työttömyys - Lainsäädäntö, jonka mukaan etuuksien myöntämisen edellytyksenä on vakuutus- tai työskentelykausien täyttyminen - Vakuutus- tai työskentelykausien yhteenlaskeminen - Toisen jäsenvaltion lainsäädännön mukaan täyttyneiden työskentely- tai vakuutuskausien huomioon ottaminen - Asetuksen (ETY) N:o 1408/71 67 artiklan soveltaminen yksinään

(Neuvoston asetuksen (ETY) N:o 1408/71 48 ja 67 artikla)

3 Siirtotyöläisten sosiaaliturva - Työttömyys - Lainsäädäntö, jonka mukaan etuuksien myöntämisedellytyksenä on vakuutuskausien täyttyminen - Vakuutuskausien yhteenlaskeminen - Toisen jäsenvaltion lainsäädännön mukaan täyttyneiden vakuutus- tai työskentelykausien huomioon ottaminen - Edellytykset - Se seikka, että kansallista oikeutta soveltavan kansallisen tuomioistuimen on arvioitava, ovatko vakuutuskaudet viimeksi täyttyneet etuudet myöntävässä jäsenvaltiossa

(Asetuksen (ETY) N:o 1408/71 67 artiklan 3 kohta)

4 Siirtotyöläisten sosiaaliturva - Yhdenvertainen kohtelu - Kansallinen säännös, jonka mukaan työttömyyskorvauksen myöntämisedellytyksenä on, että asianomainen henkilö on maksanut vakuutusmaksuja vanhuuseläkejärjestelmään yhdessä tai useammassa jäsenvaltiossa 15 vuoden ajan - Syrjinnän puuttuminen - Hyväksyttävyys

(EY:n perustamissopimuksen 48 ja 51 artikla; neuvoston asetus (ETY) N:o 1408/71)

Tiivistelmä

5 Se seikka, ettei jäsenvaltio ole maininnut kansallista lakia tai asetusta asetuksen (ETY) N:o 1408/71 soveltamisalaa koskevassa, kyseisen asetuksen 5 artiklan mukaisesti antamassaan julistuksessa, ei yksistään voi osoittaa, ettei tämä kansallinen laki tai asetus kuulu asetuksen (ETY) N:o 1408/71 soveltamisalaan; sitä vastoin sen seikan, että jäsenvaltio on maininnut tietyn lain tai asetuksen julistuksessaan, on katsottava osoittavan, että tämän lain tai asetuksen perusteella myönnettävät etuudet ovat asetuksessa (ETY) N:o 1408/71 tarkoitettuja sosiaaliturvaetuuksia.

Koska Espanjan antamassa julistuksessa mainitaan se laki, johon Espanjassa yli 52-vuotiaille työttömille tarkoitettu korvaus perustuu, kyseistä korvausta on pidettävä asetuksen (ETY) N:o 1408/71 4 artiklan 1 kohdassa tarkoitettuna työttömyysetuutena.

6 Koska asetuksen (ETY) N:o 1408/71 III osaston 6 luvun, jonka otsikkona on "Työttömyysetuudet", missään säännöksessä ei viitata kyseisen osaston 3 luvussa, jonka otsikkona on "Vanhuus ja kuolema (eläkkeet)", olevaan 48 artiklaan, joka koskee alle vuoden pituisia vakuutus- tai asumiskausia, tätä artiklaa ei sovelleta työttömyysetuuksiin, joten siihen, että jäsenvaltio ottaa huomioon jonkun toisen jäsenvaltion lainsäädännön mukaan täyttyneitä työskentely- tai vakuutuskausia myöntääkseen työttömyysetuuden, sovelletaan pelkästään kyseisen asetuksen 67 artiklaa.

7 Koska asetuksessa (ETY) N:o 1408/71 ei määritellä niitä edellytyksiä, joita työskentely- tai vakuutuskausilta edellytetään, nämä edellytykset määritellään yksinomaan sen valtion lainsäädännössä, jossa etuuksia haetaan. Tästä seuraa, että kansallista oikeutta soveltavan kansallisen tuomioistuimen tehtävänä on arvioida, onko asetuksen (ETY) N:o 1408/71 67 artiklan 3 kohdassa säädetty sellainen edellytys täyttynyt, jonka mukaan se henkilö, jonka osalta vakuutuskaudet ovat täyttyneet jossain toisessa jäsenvaltiossa, voi vedota näihin kausiin saadakseen työttömyyskorvauksen ensiksi mainitussa jäsenvaltiossa vain, jos hänen osaltaan vakuutuskaudet ovat viimeksi täyttyneet tässä jäsenvaltiossa tämän jäsenvaltion lainsäädännön mukaan, kun asianomainen henkilö ei koskaan ole tässä jäsenvaltiossa ollut palkatussa työssä vaan kun työttömyysasioissa toimivaltainen laitos on maksanut vakuutusmaksuja sairausvakuutus- ja perheavustusjärjestelmään hänen puolestaan.

4. Se, että kansallisessa lainsäädännössä edellytetään yli 52-vuotiaille tarkoitetun työttömyyskorvauksen myöntämiseksi, että asianomainen henkilö on maksanut vakuutusmaksuja 15 vuoden ajan vanhuuseläkejärjestelmään yhdessä tai useammassa jäsenvaltiossa, ei ole perustamissopimuksen 48 ja 51 artiklan eikä myöskään asetuksen (ETY) N:o 1408/71 vastaista. Jäsenvaltiot ovat edelleenkin toimivaltaisia määrittelemään ne edellytykset, joiden on täytyttävä sosiaaliturvaetuuksien myöntämiseksi, vaikka ne määrittelisivätkin ne entistä tiukemmiksi, kunhan säädetyt edellytykset eivät merkitse yhteisössä liikkuvien työntekijöiden ilmeistä tai peiteltyä syrjintää.